wannaphong/clean_thaiwikipedia huggingface dataset:
# วิทยาลัยชุมชนแม่ฮ่องสอน
วิทยาลัยชุมชนแม่ฮ่องสอน เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ซึ่งเปิดสอนในหลักสูตรอนุปริญญา โดยการเสริมสร้างโอกาสทางการศึกษาระดับอุดมศึกษา เพื่อเพิ่มคุณค่าชีวิตและศักยภาพของบุคคลและชุมชน

 ประวัติ 
วิทยาลัยชุมชนแม่ฮ่องสอน แรกเริ่มก่อตั้งเมื่อวันที่ 17 เมษายน พ.ศ. 2545 ตามนโยบายของรัฐบาลที่ต้องการจัดการศึกษาให้ตอบสนองต่อความต้องการของท้องถิ่นในจังหวัดที่ไม่มีสถาบันอุดมศึกษา โดยการคัดเลือกสถานศึกษาศูนย์การศึกษานอกโรงเรียนจังหวัดแม่ฮ่องสอน ให้ทำหน้าที่วิทยาลัยชุมชนควบคู่ไปกับภารกิจเดิม ปัจจุบันวิทยาลัยชุมชนแม่ฮ่องสอน ตั้งอยู่ในเขตอำเภอเมืองแม่ฮ่องสอน จังหวัดแม่ฮ่องสอน จัดการเรียนการสอนในระดับอนุปริญญา และหลักสูตรระยะสั้น

 หลักสูตร 
วิทยาลัยชุมชนแม่ฮ่อนสอน เปิดสอนหลักสูตรอนุปริญญา ดังนี้วิทยาลัยชุมชนแม่ฮ่องสอน ประชาสัมพันธ์สมัครนักศึกษา
 อนุปริญญาหลักสูตรอนุปริญญาศึกษาศาสตร์ (อ.ศษ.)
 สาขาวิชาการศึกษาปฐมวัย

หลักสูตรอนุปริญญาศิลปศาสตร์ (อ.ศศ.)
 สาขาวิชาการปกครองท้องถิ่น
 สาขาวิชาการท่องเที่ยว

หลักสูตรอนุปริญญาบริหารธุรกิจ (อ.บธ.) 
 สาขาวิชาคอมพิวเตอร์ธุรกิจ
 สาขาวิชาการจัดการ

หลักสูตรอนุปริญญาวิทยาศาสตร์ (อ.วท.)
 สาขาวิชาเทคโนโลยีการเกษตร
 สาขาวิชาเทคโนโลยีสารสนเทศ

หลักสูตรอนุปริญญาสาธารณสุขศาสตร์ (อ.ส.)
 สาขาวิชาสาธารณสุขชุมชน
 สาขาวิชาการจัดการสุขภาวะผู้สูงอายุในชุมชน

หลักสูตรอนุปริญญาบัญชี (อ.บช.)
 สาขาวิชาการบัญชี

 หน่วยงาน 
 หน่วยจัดการศึกษา 
 วิทยาลัยชุมชนแม่ฮ่องสอน
 อำเภอปาย
 อำเภอปางมะผ้า
 อำเภอขุนยวม
 อำเภอเมืองแม่ฮ่องสอน
 อำเภอแม่ลาน้อย
 อำเภอแม่สะเรียง
 ศูนย์การเรียนรู้ ICT ชุมชน

 สถาบันไทใหญ่ศึกษา 
วิทยาลัยชุมชนแม่ฮ่องสอน ได้จัดตั้งศูนย์ไทใหญ่ศึกษาขึ้นเพื่อเป็นโครงการนำร่งในการพัฒนาฐานข้อมูลสำหรับการสร้างเมืองมรดกทางวัฒนธรรม จังหวัดแม่ฮ่องสอน มีหน้าที่ในการรวบรวมข้อมูลเกี่ยวกับประวัติศาสตร์แหล่งท่องเที่ยวทางวัฒนธรรม สถาปัตยกรรมศิลปวัฒนธรรม ประเพณี วิถีชีวิต คติความเชื่อ ฯลฯ
# สปานเดาบัลเลต์
สปานเดาบัลเลต์ (; สแปนเดาแบเล) เป็นวงดนตรีจากประเทศอังกฤษ ก่อตั้งตั้งแต่ปลายยุค 1970s ได้รับอิทธิพลจากนิวโรแมนติกแฟชั่น เพลงของพวกเขามีคุณลักษณะผสมกับดนตรีแนว ฟังก์, แจ๊ส, โซล และ ซินธ์ป็อป ประสบความสำเร็จในคริสต์ทศวรรษ 1980 โดยได้ท็อปเทนซิงเกิล 

เมื่อแรกตั้งวง ใช้ชื่อวงว่า "The Cut" ต่อมาได้เปลี่ยนชื่อเป็น "The Makers" และเปลี่ยนเป็น "Spandau Ballet" หลังจากดีเจที่เป็นเพื่อนสนิทกับสมาชิกวง ชื่อโรเบิร์ต เอล์มส ไปเห็นชื่อนี้เขียนอยู่ที่ผนังห้องน้ำของไนท์คลับแห่งหนึ่งในเยอรมนีTrue: the Autobiography of Martin Kemp, p.44 ชื่อนี้มีที่มาจากชื่อเรือนจำแห่งหนึ่งในเขตชปันเดา กรุงเบอร์ลิน ซึ่งเป็นสถานที่ที่มีการประหารชีวิตนักโทษชาวยิวในช่วงสงครามโลกครั้งที่สอง เป็นสำนวนที่ผู้คุมนาซีใช้เรียกอากัปกิริยาของนักโทษ ขณะกำลังเสียชีวิตด้วยการแขวนคอSpandau Ballet's Urban Legends at snopes.comUrban Dictionary: Spandau Ballet บางแหล่งก็ว่าหมายถึงอาการของนักโทษประหารในห้องรมแก๊สSpandau Ballet at NNDB ที่คล้ายกับการเต้นบัลเลต์

 ผลงาน 
Journeys to Glory (1981)
Diamond (1982)
True (1983)
Parade (1984)
Through the Barricades (1986)
Heart Like a Sky (1989)
Once More (2009)

 ซิงเกิล 
ปีเพลงยูเคซิงเกิลส์ชาร์ตChart Stats - Spandau Ballet Chart Stats (www.chartstats.com),สหรัฐอเมริกา<small>ฮอต 100<small>ออสเตรเลีย<small>ซิงเกิลชาร์ตเยอรมนี<small>ซิงเกิลชาร์ตอัลบั้ม1980"To Cut a Long Story Short"5-15-Journeys To Glory1981"The Freeze"17---"Musclebound"10---"Chant No.1 (I Don't Need This Pressure On)"3-30-Diamond"Paint Me Down"30---1982"She Loved Like Diamond"49---"Instinction"10-30-"Lifeline"7-68-True1983"Communication"125924-"True"1449"Gold"229916"Pleasure"---611984"Only When You Leave"3341226Parade"I'll Fly For You"9-38-"Highly Strung"15-83-"Round And Round"18-16-1986"Fight For Ourselves" 15-1632Through the Barricades"Through The Barricades"6-50141987"How Many Lies"34---1988"Raw"47---Heart Like A Sky1989"Be Free With Your Love"42--52"Empty Spaces"94---1990"Crashed Into Love"96---2009"Once More"82---Once More"Gold (2009 Version)"----

 อัลบั้มรวมเพลง และ อัลบั้มบันทึกการแสดงสด 
ปีอัลบั้มUK Albums ChartUnited StatesAlbums ChartAustraliaAlbums Chart1985The Singles Collection3----1986The Twelve Inch Mixes------1991The Best of Spandau Ballet44--411999The Collection------2000Original Gold------2001Gold - The Best Of Spandau Ballet7----2002Reformation------2004The Collection II------2005The Ultra Selection------2005Live From The N.E.C.------2006Singles, Rarities & Remixes------
# จูเลียน รุยซ์
จูเลียน  หรือ Julián Ríos หรือ Julián Ruíz และมีชื่อในการแสดงที่รู้จักในบางครั้งว่า Julian Andretti หรือ Jordan Rivers เกิดเมื่อวันที่ 12 ตุลาคม ค.ศ. 1970 ในเวสต์โควินา รัฐแคลิฟอร์เนีย เป็นนักแสดงหนังโป๊ชาวอเมริกัน

เขามีเชื้อสายเลบานอน และอินเดียนอเมริกัน เป็นบุตรคนที่ 2 ในครอบครัวพี่น้อง 6 คน ก่อนที่เขาจะเริ่มสู่อุตสาหกรรมหนังโป๊ เขาอยู่ในนาวิกโยธินสหรัฐอเมริกาเป็นเวลา 6 ปี  (1988-1994) ยังเป็นทหารผ่านศึกในสงครามอ่าวเปอร์เซียJulian (I) - Biography ดิลโดในชื่อเขา ที่บอกว่ามีขนาดจริงที่  9 1/2 นิ้ว"Cal Exotic Novelties on Nightcalls 411 To Profile Julian Toys" , December 09, 2003, California Exotic Novelties Company Press Release, Adult Industry News. Retrieved 2007-12-14.

เขาเข้าสู่อุตสาหกรรมหนังโป๊เมื่อเขาอายุได้ 25 ปี และเขายังทำงานเป็นเทรนเนอร์ส่วนตัว ในช่วงแรกของการแสดงเขายังเคยถูกออรัลเซ็กซ์โดยนักแสดงร่วมไบเซ็กชวล ผลิตโดย ชิ ชิ ลารู ใน Fly Bi Night จูเรียนแสดงภายใต้ชื่อ จอร์แดน ริเวอร์ส ที่เหลือเขาแสดงในหนังชาย-หญิง"Jill Kelly & Julian Open Up on Young & Curious" , July 22, 2002, partial transcript of July 19 radio interview with Jason Sechrest, Adult Industry News. Retrieved 2007-12-14.

ในปลายยุค 1990 เขาออกเดทและอยู่ร่วมกับนักแสดงหนังโป๊หญิงที่ชื่อ สเตซี วาเลนไทน์ ความสัมพันธ์ของทั้งคู่มีอยู่ในหนังเรื่อง The Girl Next Door ต่อมาปี 2000 เขาแต่งงานกับนักแสดงหนังโป๊หญิงที่ชื่อ จิลล์ เคลลี"Interview with Jill Kelly", by Al Kikuras, for Unchain the Underground. Retrieved 2007-12-14. ในปี 2002 เขาออกวงการแสดงมาเป็นหุ้นส่วนและ Manager of Operations ให้กับ จิลล์ เคลลี โปรดักชัน ร่วมกับภรรยาเขา พวกเขายังเลิกการมีเพศสัมพันธ์กับคนอื่น และตั้งใจที่จะเริ่มต้นครอบครัวกันname=AINews20020703>"Julian Retires From Performing, Becomes Partner in JKP" , Jason Sechrest, Jill Kelly Productions press release at Adult Industry News, July 03, 2002. Retrieved 2007-12-14.

ในปี 2003 จูเลียนและเคลลีเลิกรากันไป เขากลับมาแสดงและกำกับหนังโป๊อีกครั้ง ให้กับบริษัทอื่น ปัจจุบันเขาออกเดทกับนักแสดงหนังโป๊ เมมฟิส มอนโรname=AVN2003-925>"Julian Signed to Platinum X and Red Light; Starts New Series" , Adult Video News, September 25, 2003. Retrieved 2007-12-14. ในเดือนธันวาคม 2002 จูเลียนเป็นพิธีกรรายการทางเคเบิลทีวีที่ชื่อ Spice Hotel ทาง Spice Live ที่เน้นไปทางนักแสดงหนังโป๊คู่ เขาออกไปในปี 2005 โดยออกจากอุตสาหกรรมหนังโป๊ อย่างเช่นไปทำธุรกิจอสังหาริมทรัพย์ โดยมีอีแวน สโตนมาทำหน้าที่เป็นพิธีกรแทน"Spice Live's Spice Hotel with Evan Stone" , Company Press Release, February 02, 2005, Adult Industry News. Retrieved 2007-12-14.

ในปี 2006 เขาเข้าร่วมกับบริษัทที่ชื่อทวิตเตดพิงก์ ต่อมาเปลี่ยนชื่อเป็นซัดเดนอิมแพก หลังจากที่ผู้ก่อตั้งที่ชื่อ โลลา ออกไป"Twisted Pink Changes Name, Management" , by David Sullivan, Adult Video News, December 18, 2006. Retrieved 2007-12-14.

 รางวัล 
 1999 XRCO Award "Best Male-Female Couple" ร่วมกับ เกว็น ซัมเมอร์ส ใน Nothing to Hide 3 & 4

 แหล่งข้อมูลอื่น 
 IAFD: Rios
 AFDb: Julian Rios
 IMDb: Julian Rios
# อีเทอร์นอล (วงดนตรี)
อีเทอร์นอล  เป็นวงดนตรีอังกฤษหญิงล้วนแนวอาร์แอนด์บี ก่อตั้งวงในปี ค.ศ. 1992 เคยได้รับรางวัลโมโบ ประกอบด้วยสมาชิกพี่น้อง อีสเตอร์และเวอร์นี เบนเนตต์ ร่วมด้วยเคลเล ไบรอันและหลุยส์ เนิร์ดดิง และเป็นหึ่งในวงหญิงล้วยที่ประสบความสำเร็จที่สุดวงหนึ่งในสหราชอาณาจักรตลอดกาล และยังประสบความสำเร็จในระดับนานาชาติ วงมีเพลงติดท็อป 20 อยู่ 15 เพลงในระหว่างปี ค.ศ. 1933-99 มีเพลงแรกคือ "Stay" ที่ติดท็อป 20 ในสหรัฐอเมริกา ทั่วโลกอีเทอร์นอลมียอดขายมากกว่า 10 ล้านชุด
# อี จิน
เจ้าชายอี จิน (18 สิงหาคม พ.ศ. 2464 — 11 พฤษภาคม พ.ศ. 2465) เป็นพระราชโอรสพระองค์แรกในอี อึน กับอี พัง-จา มีพระอนุชาคือเจ้าชายอี กู  

ขณะที่เจ้าชายจินประทับอยู่ร่วมกับพระบิดามารดาในเกาหลีได้ถูกลอบวางยาพิษจนสิ้นพระชนม์ในวันที่ 11 พฤษภาคม พ.ศ. 2465『官報』第2932号、「告示 宮内省告示」1922年05月13日。  จนเกิดกระแสข่าวลือต่าง ๆ นานา ๆ และสื่อท้องถิ่นเองก็มิได้รับอิสระในการรายงานข่าว 1922年5月13日 読売新聞「晋殿下の葬儀は古式で京城に行う 盛んに流言蜚語」 พระราชพิธีปลงพระศพจัดขึ้นในวันที่ 17 พฤษภาคม พ.ศ. 2465 และได้ทำการฝังพระศพภายในเกาหลีหลังการชันสูตรพระศพอย่างรีบร้อน1922年5月18日 読売新聞「涙の京城に晋殿下の葬儀 王世子両殿下は尽きせぬ名残」
# โมโกะ จัมบี้
โมโกะจัมบี้ (Moko_jumbie) เป็นเครื่องเล่นชนิดหนึ่งที่มาจากประเทศตรินิแดดและโทบัคโค ลักษณะของมันจะเป็นท่อนไม้ที่สามารถเชื่อมต่อกับขาเป็นแนวเดียวกันอย่างแข็งแรง เมื่อผู้เล่นสวมใส่เจ้าโมโกะจัมบี้ก็จะเดินหรือเต้นบนความสูงที่ต่อจากเจ้าท่อนไม่นั้น รากศัพท์ของมันอาจจะมาจาก "Moko" (ซึ่งอาจจะอ้างอิงมาจากชื่อเทพเจ้าของแอฟริกา) และจัมบี้เป็นศัพท์ทางแถบแคริเบียนที่ใช้เรียกพวกภูติผีหรือวิญญาณซึ่งอาจจะแผลงมาจากภาษาคองโกคำว่าซัมบี้ (Zumbi) โมโกะจัมบี้มีต้นกำเนิดมาจากประเทศแถบแอฟริกาตะวันตก สืบทอดต่อกันมาสู่ประเทศแถบแคริเบี้ยน ชนเผ่าต่างๆมักจะใช้มันเป็นเครื่องเล่นยามที่มีงานเทศกาลต่าง เด็กๆจะถูกสอนให้เล่นมันเหมือนกับเป็นวัฒนธรรม

เมื่อเทพเจ้าโมโกะที่มาจากประเทศคองโกและไนจีเรีย ประเทศตรินิแดดได้รับอิทธิพลจากเทพเจ้าโมโกะ  และยังมีผลต่อความเชื่อเรื่องจารีตประเพณี พระเจ้าคือผู้ที่มองมาจากภูเขาบนความสูงเสียเมฆ เขาสามารถแลเห็นล่วงหน้าได้ถึงภัยอันตรายและภูติผีปีศาจ ชื่อโมโกะหากแปลตามตัวอักษรจะหมายถึงผู้รู้แจ้ง และเขาจะเป็นตัวแทนที่ยืนอยู่บนไม้ต่อขาสูงละลิ่ว ยังมีพละกำลังที่ไม่สามารถอธิบายได้ต่อสายต่อมนุษย์ ในเกือบทุกเชื้อชาติที่มีความเกี่ยวข้องกัน โมโกะได้ลุกขึ้นจากคนที่มีความสูงปกติ สูงขั้นสู่ท้องฟ้าอย่างง่ายดายโดยปราศจากความช่วยเหลือ และล่วงหล่นลงมาเสมือนว่าจะปลดปล่อยทุกสิ่งทุกอย่าง และคิดถึงการใช้ชีวิตอย่างไรให้เกิดประสิทธิภาพ

เจ้าโมโกะได้เข้ามายังประเทศตรินิแดดโดยการ "เดินทางข้ามมหาสมุทรแอตแลนติสจากชายฝั่งตะวันตกของแอฟริกา แบกความทุกข์ไว้มากมาย ประสบการณ์หลายศรรตวรรษ และการถูกจ้องทำลาย
จากความป่าเถื่อนไร้มนุษยธรรม แต่ก็ยังเดินต่อไปเรื่อยๆ (John Cupid, Carribean Beat)" ความเชื่อที่ยังหลงเหลือในจิตใจของชนรุ่นหลัง ระหว่างความเป็นทาสกับการเป็นพลเมืองในอาณานิคม ในที่สุดก็ได้มาเดินบนท้องถนนของประเทศตรินิแดดเพื่อเป็นการเฉลิมฉลองต่ออิสรภาพ เมื่อมันได้ฝังรากลึกลงไปในประเพณีของคนแอฟริกันที่สืบทอดต่อกันมา ประเทศตรินิแดดได้ปรับเปลี่ยนปรับปรุงให้มีความโดดเด่นโดยมีการเพิ่มคำว่าจัมบี้ หรือชื่อผีเข้าไป ก่อนปี 1900 ก่อนที่เจ้าโมโกะจัมบี้จะได้เข้ามาเป็นส่วนหนึ่งของงานเฉลิมฉลองมวลชนในประเทศตรินิแดด เจ้าโมโกะจัมบี้นั้นจะเดินไปรอบๆถนนของท่าเรือในสเปนรวมถึงเมืองอื่น เพื่อที่จะปกป้องภยันตรายจากปีศาจ บทบาทหนึ่งที่สำคัญของเจ้าโมโกะจัมบี้คือการที่จะขอรับบริจาคจากผู้รอเฝ้าชมขบวนแห่งานที่อยู่บนอาคาร อย่างไรก็ตามความมีชื่อเสียงของเจ้าโมโกะจัมบี้ในงานเฉลิมฉลองก็เกิดขึ้นอย่างช้า ๆ จนกระทั่งมันถูกฟื้นฟูอย่างจริงจังขึ้นมาอีกครั้ง

ก่อนปี 1900 ที่เจ้าโมโกะจัมบี้จะเป็นส่วนหนึ่งที่สำคัญสำหรับงานเฉลิมฉลอง จนกระทั่งมีชายสองคนในนำวัฒนธรรมนี้กลับมา ชายสองคนนั้นชื่อ มูส (Moose) และดราก้อน (Dragon) เขาได้นำมันในงาน และยังได้สร้างสรรค์โมโกะจัมบี้ชนิดใหม่ขึ้นมา เอกลักษณ์ของไม้ต่อขาจะเป็นการเดินสมัยใหม่ แต่ก็มีการเดินที่จะไม่มีการรัดที่ขากับไม้ การเปลี่ยนแปลงนี้เกิดขึ้นจากชายชื่อเบน (Ben) ซึ่งเป็นนักท่องเที่ยวชาวแคนาดาได้มายังประเทศตรินิแดดกับไม้ต่อขาหนึ่งคู่ เขาจะรัดมันไว้กับขา และชาวตรินิแดดก็ได้แรงบันดาลใจจากการออกแบบของเบน จึงนำมันมาปรับใช้เองด้วย ตอนนี้มีคณะโมโกะจัมบี้ในประเทศตรินิแดดสองคณะ วะตุซี่ (Watusi) และคิริมันจาโร (Kilimanjaro) แต่ก็ยังมีคณะที่เล็กๆอยู่อีกบ้าง ดังนั้นโมโกะจัมบี้ได้มีแนวคิดมาจากแอฟริกา แต่ตรินิแดดนั้นได้ประยุกต์ใช้มันเป็นของตัวเอง

 หมวดหมู่:ศิลปะและวัฒนธรรม
# ร็อคแมน DASH ซีรีส์
ร็อคแมน DASH  หรือ เมกาแมน เลเจนดส์ (Mega Man Legends)  เป็นซีรีส์ภาคต่อชุดที่ 3 ของเกมชุดร็อคแมน โดยแนวเกมเป็นแนวแอคชั่น RPG ผสม กราฟิกภาพ 3D โพลิก้อน โดยในซีรีส์นี้ถูกออกจำหน่ายวิดีโอเกมสำหรับเครื่องเพลย์สเตชัน รวมไปถึง นินเทนโด 64 คอมพิวเตอร์ โทรศัพท์มือถือ และ เพลย์สเตชันพอร์เทเบิล

ร็อคแมน DASH ดำเนินเนื้อเรื่องในช่วงเวลาที่ไม่แน่นอนแต่มีข้อสันนิษฐานว่าร็อคแมน DASH ดำเนินอยู่ในช่วงเวลาต่อจากซีรีส์ร็อคแมน ZX

ชื่อร็อคแมน DASH ย่อมาจาก "Digouter's Adventure Story in Halcyon Days"

 เนื้อเรื่อง 

 รายชื่อผลงาน 
เส้นเรื่องเรียงตามลำดับเวลา ทรอนนิโคบุน → DASH → การผจญภัยบนเกาะทั้ง 5! → DASH 2 เอพิโซด 1 → DASH 2 เอพิโซด 2

 ร็อคแมน DASH การผจญภัยของหุ่นเหล็ก (PS, N64, PC และ PSP)
วางจำหน่ายเมื่อวันที่ 18 ธันวาคม ค.ศ. 1997
 ทรอนนิโคบุน (PS)
วางจำหน่ายเมื่อวันที่ 22 กรกฎาคม ค.ศ. 1999
 ร็อคแมน DASH 2 เอพิโซด 1 บทบาทของโรลจัง
อยู่ในส่วนหนึ่งของ ทรอนนิโคบุน ภายหลังถูกรวมอยู่ในเกม DASH 2 เวอร์ชัน PSP
 ร็อคแมน DASH 2 เอพิโซด 2 มรดกที่ยิ่งใหญ่ (PS, PC และ PSP)
วางจำหน่ายเมื่อวันที่ 20 เมษายน ค.ศ. 2000
 ร็อคแมน DASH การผจญภัยบนเกาะทั้ง 5! (โทรศัพท์มือถือ)
เปิดบริการเมื่อวันที่ 1 กุมภาพันธ์ ค.ศ. 2008
 ร็อคแมน DASH 3 PROJECT
ยกเลิกการพัฒนา

 ตัวละคร 
 ร็อคและกลุ่มเพื่อน 
 ร็อค วอลนัท (ロック・ヴォルナット, MegaMan Volnutt)
ตัวละครหลักของเกม เป็นหุ่นยนต์ที่ถูกบาร์เรล แคสเก็ทค้นพบจากการหลับใหลในเวลานับร้อยๆปี
 โรล คาสเก็ตต์ (ロール・キャスケット)
หลานสาวของบาร์เรล และผู้ช่วยของร็อค วอลนัท
 บาร์เรล คาสเก็ตต์ (バレル・キャスケット)
ปู่ของโรล ชื่นชอบการขุดสมบัติ
 ดาต้า (データ)
หุ่นยนต์ลิงตัวเล็กของบาร์เรล
 ทรอนและกลุ่มเพื่อน 
 ทรอน โบน (トロン・ボーン)
น้องสาวในตระกูลโบน เป็นอัจฉริยะที่สุดในกลุ่ม เธอสร้างโคบุนและเครื่องจักรนักสู้
 ทีเซล โบน (ティーゼル・ボーン)
พี่ชายของทอร์นผู้วางกลยุทธให้กับทีม
 บอน โบน (ボン・ボーン)
ทารกในร่างยักษ์ พูดได้แต่คำว่า "บาบู"
 โคบุน (コブン, Servbots)
หุ่นยนต์ผู้ช่วยของกลุ่มโบนทำหน้าที่ขโมยสมบัติต่างๆ
# เซี่ยงไฮ้ดิสนีย์รีสอร์ต
เซี่ยงไฮ้ดิสนีย์แลนด์รีสอร์ต (Shanghai Disneyland Resort - 上海迪士尼度假區) เป็นรีสอร์ตในผู่ตง เมืองเซี่ยงไฮ้ ประเทศจีน เป็นดิสนีย์เอ็กซ์พีเรียนส์แห่งแรกในจีนแผ่นดินใหญ่ และเป็นสวนสนุกดิสนีย์แห่งที่สองของจีนถัดจากฮ่องกงดิสนีย์แลนด์รีสอร์ต ซึ่งโครงการนี้ได้รับอนุมัติจากทางรัฐบาลจีนในวันที่ 4 พฤศจิกายน พ.ศ. 2552Shanghai Disneyland gets approval, land price up. China Daily. November 4, 2009. เปิดอย่างเป็นทางการเมื่อวันที่ 16 มิถุนายน พ.ศ. 2559

รีสอร์ทแห่งนี้มีเซี่ยงไฮ้ดิสนีย์แลนด์ ย่านบันเทิง โรงแรม 2 แห่ง สิ่งอำนวยความสะดวกด้านสันทนาการ ทะเลสาบ รวมถึงที่จอดรถและศูนย์กลางการขนส่ง ระยะเพิ่มเติมจะเห็นการพัฒนาสวนสนุกเพิ่มเติมอีกสองแห่งที่รีสอร์ท สถานที่นี้จะครอบคลุมพื้นที่ 390 เฮกตาร์ (963 เอเคอร์) ในผู่ตง หรือประมาณสามเท่าของขนาดฮ่องกงดิสนีย์แลนด์

 พื้นที่ 
 เซี่ยงไฮ้ดิสนีย์ 
เป็นสวนสนุกที่มีเค้าโครงเหมือนสวนสนุกของดิสนีย์แห่งอื่น ๆ ทั่วโลก ได้รับการออกแบบเหมือนกับสวนสนุกดิสนีย์แลนด์ที่แคลิฟอร์เนีย

 โรงแรม 
มีโรงแรมทั้งหมดสองแห่ง

 เซี่ยงไฮ้ดิสนีย์แลนด์โฮเต็ล มีจำนวนห้องพักทั้งหมด 420 ห้อง
 ทอยสตอรีโฮเต็ล มีจำนวนห้องพักทั้งหมด 800 ห้อง

 ดิสนีย์ทาวน์ 
ดิสนีย์ทาวน์พื้นที่ให้บริการศูนย์การค้าขนาดใหญ่ ร้านอาหาร และสถานบันเทิง
# วิวาห์ของชาวไร่ (เบรอเคิลผู้พ่อ)
วิวาห์ของชาวไร่  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) จิตรกรชาวเฟลมิชคนสำคัญของสมัยฟื้นฟูศิลปวิทยาแบบดัตช์และเฟลมิช เขียนขึ้นเมื่อราวปี ค.ศ. 1567 ถึงปี ค.ศ. 1568 ภาพ "วิวาห์ของชาวไร่" ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในประเทศออสเตรีย

 เนื้อหา 
ภาพ "วิวาห์ของชาวไร่" เป็นงานจิตรกรรมหนึ่งในหลายชิ้นของเบรอเคิลที่บรรยายชีวิตของชาวไร่ชาวนา เจ้าสาวนั่งอยู่หน้าพิดานสีเขียวกลางห้อง แต่เจ้าบ่าวไม่ทราบว่าเป็นผู้ใด ซึ่งอาจจะเป็นชายแต่งดำที่นั่งถือเหยือกเบียร์ทางซ้ายสุดของภาพ ทางด้านขวาเป็นกลุ่มนักดนตรี ด้านหน้ามีเด็กนั่งเลียชาม

งานเลี้ยงจัดในโรงนาที่มีมัดฟางสองมัดและคราดห้อยอยู่อยู่บนผนังทางขวาของพิดานเพื่อเป็นเครื่องเตือนถึงฤดูเก็บเกี่ยวและความรับผิดชอบของเกษตรกร ด้านหน้าของภาพทางขวาเป็นชายสองคนแบกอาหารที่ตั้งบนแคร่ที่ทำด้วยประตูที่ถอดมา อาหารหลักที่เห็นก็มีขนมปัง ข้าวต้มจากธัญพืช (porridge) และซุป
# การตรึงกางเขนมอนด์ (ราฟาเอล)
พระเยซูตรึงกางเขนมอนด์ หรือ พระเยซูตรึงกางเขนกาวารี  เป็นภาพเขียนสีน้ำมันที่เขียนโดยราฟาเอลWeb Gallery of Art: Raphael จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ, ลอนดอน

ราฟาเอลเขียนภาพ “พระเยซูตรึงกางเขน” ราวระหว่างปี ค.ศ. 1502 ถึงปี ค.ศ. 1503 ทั้ง “มอนด์” และ “กาวารี” ท้ายชื่อต่างก็เป็นชื่อของเจ้าของเดิมของภาพเขียน งานเขียนชิ้นนี้เป็นงานเขียนชิ้นแรก ๆ ของราฟาเองที่ยังแสดงให้เห็นถึงอิทธิพลของเปียโตร เปรูจิโน เดิมเป็นฉากแท่นบูชาในวัดซานโดเมนนิโคที่ซิตตาดิคาสเตลโล ใกล้กับเมืองเกิดของราฟาเอลเองที่เออร์บิโน

ภาพ “พระเยซูตรึงกางเขน” เป็นภาพของพระเยซูบนกางเขนที่ดูสงบสำรวมแม้ว่าจะใกล้ตาย สองข้างกางเขนเป็นภาพเทวดารองพระโลหิตจากพระอุระและพระหัตถ์ลงในถ้วย ทางขงเป็นภาพของแมรี แม็กดาเลนคุกเข่า โดยมีนักบุญจอห์นอีแวนเจลิสยืนอยู่ข้างหลัง ทางด้านซ้ายพระแม่มารียืนอยู่ข้างหลังนักบุญเจอโรม ที่เป็นนักบุญที่ฉากแท่นบูชาอุทิศให้ ที่ฐานกางเขนมีคำจารึก “RAPHAEL/ VRBIN / AS /.P.[INXIT]” (“ราฟาเอลแห่งเออร์บิโนเขียนภาพนี้”) สีเงิน

ลุดวิก มอนด์นักเคมีและนักอุตสาหกรรมชาวอังกฤษผู้เป็นเจ้าของภาพส่วนบุคคลคนสุดท้ายอุทิศงานเขียนให้แก่หอศิลป์แห่งชาติ, ลอนดอน
# ภาพเหมือนของหญิงสาว (ลา ฟอร์นารินา)
ภาพเหมือนของหญิงสาว หรือ ลา ฟอร์นารินา  เป็นภาพเขียนสีน้ำมันที่เขียนโดยราฟาเอลWeb Gallery of Art: Raphaelจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์โบราณแห่งชาติ, โรมในประเทศอิตาลี  

ราฟาเอลเขียนภาพ “ภาพเหมือนของหญิงสาว (ลา ฟอร์นารินา) ”  ระหว่างปี ค.ศ. 1518 ถึงปี ค.ศ. 1519 ภาพเขียนนี้อาจจะอยู่ในห้องเขียนภาพของราฟาเอลเมื่อราฟาเอลเสียชีวิต และอาจจะได้รับการแต่งเติมก่อนจะขายโดยผู้ช่วยจูลีโอ โรมาโน  ในคริสต์ศตวรรษที่ 16 ภาพเขียนอยู่ที่บ้านของเคานเตสแห่งซานตาฟิโอราขุนนางสตรีชาวโรมัน ต่อมาตกไปเป็นของดยุคแห่งบอนคอมพายีและต่อมาหอศิลป์โบราณแห่งชาติที่เป็นที่ตั้งปัจจุบัน

สตรีในภาพกล่าวกันว่าเป็น “คนอบขนม” (fornarina) มาร์เกอริตา ลูติลือกันว่าเป็นคนรักของราฟาเอล แต่ความหมายของภาพยังไม่เป็นที่ตกลงกันฉะนั้นความหมายที่แท้จริงก็ยังคงสรุปไม่ได้ สตรีในภาพโพกผมอย่างตะวันออกและเปลือยหน้าอกแต่ใช้มือปิดหน้าอกซ้ายหรืออาจจะเพียงยกมือขึ้นเฉยๆ และมีแสงที่ไม่ใช่แสงธรรมชาติที่ส่องร่างมาจากทางซ้ายของภาพ แขนซ้ายคาดด้วยแถบเล็กๆ ที่มีชื่อลายเซ็นของราฟาเอล  “RAPHAEL URBINAS” (“ราฟาเอลแห่งเออร์บิโน”) นักประวัติศาสตร์ศิลปะและนักวิชาการถกเถียงกันว่ามือขวาบนหน้าอกซ้ายทำให้เห็นเนื้องอกที่หน้าอกซ่อนอยู่ในการนั่งวางท่าอย่างคลาสสิกของการแสดงความรัก สายตาที่เพ่งมายังผู้ดูก็ยิ่งเป็นการเน้นถึงความไม่เป็นธรรมชาติขององค์ประกอบของภาพทั้งหมด 

การศึกษาด้วยเอ็กซ-เรย์พบว่าฉากหลังเดิมเป็นภูมิทัศน์แทนที่จะเป็นพุ่มเมอร์เติล (myrtle) ซึ่งเป็นพุ่มไม้ศักดิ์สิทธิ์ของวีนัสเทพแห่งความรักและความใคร่
# ภาพเหมือนของอันเดรอา นาวาเจโร และอากอสติโน เบอัซซาโน (ราฟาเอล)
ภาพเหมือนของอันเดรอา นาวาเจโร และอากอสติโน เบอัซซาโน  เป็นภาพเขียนสีน้ำมันที่เขียนโดยราฟาเอลWeb Gallery of Art: Raphaelจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์ดอเรีย แปมฟิลจ์ในกรุงโรมในประเทศอิตาลี  “ภาพเหมือนของอันเดรอา นาวาเจโร และอากอสติโน เบอัซซาโน” เขียนในปี ค.ศ. 1516
# นักบุญจอร์จ (ราฟาเอล)
นักบุญจอร์จ  เป็นภาพเขียนสีน้ำมันที่เขียนโดยราฟาเอลWeb Gallery of Art: Raphaelจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส  ภาพ “นักบุญจอร์จ” เขียนในปี ค.ศ. 1504 ต่อมาระหว่าง ค.ศ. 1504 ถึง ค.ศ. 1506 ราฟาเอลเขียนภาพในหัวข้อเดียวกัน “นักบุญจอร์จและมังกร” (หอศิลป์แห่งชาติ, วอชิงตัน ดี.ซี.)
# ซาราห์ ไบรท์แมน
ซาราห์ ไบรท์แมน  เป็นนักร้องเสียงโซปราโน นักแสดง นักแต่งเพลง และนักเต้นชาวอังกฤษ  มีความสามารถในการร้องเพลงหลายภาษา ทั้งภาษาอังกฤษ สเปน ฝรั่งเศส ละติน เยอรมัน อิตาลี รัสเซีย ฮินดี และแมนดาริน  เป็นนักร้องเสียงโซปราโนที่มียอดขายผลงานมากที่สุด ถึง 30 ล้านอัลบัม และ2 ล้านแผ่นดีวีดี 

ไบรท์แมนมีชื่อเสียงจากบทบาท "คริสทีน" จากละครเพลง เดอะแฟนธ่อมออฟดิโอเปร่า ฉบับปี 1984 ของแอนดรูว์ ลอยด์ เวบเบอร์ ที่เขาเขียนบทบาทนี้เป็นพิเศษสำหรับเธอ  เวบเบอร์ถึงกับปฏิเสธไม่ยินยอมให้ละครเพลงเรื่องนี้ไปจัดแสดงที่โรงละครบรอดเวย์ หากไบร์ทแมนไม่ได้รับบทคริสทีน Time. Brightman performed the show on Broadway for six months "Chills, Thrills, and Trapdoors " 18 January 1988. Retrieved 15 October 2006.

ไบร์ทแมนพบกับแอนดรูว์ ลอยด์ เวบเบอร์ในปี ค.ศ. 1981 ระหว่างการคัดเลือกนักแสดงในละครเพลง แคตส์ ทั้งคู่แต่งงานกันในปี 1984  โดยเธอได้แสดงนำในละครเพลงหลายเรื่องที่เวบเบอร์เป็นผู้แต่ง ทั้ง Cats, Song and Dance, Requiem, Aspects of Love  ต่อมาทั้งคู่หย่าขาดกันในปี 1990
# สตรีมีครรภ์ (ราฟาเอล)
สตรีมีครรภ์ (,) เป็นภาพเขียนสีน้ำมันที่เขียนโดยราฟาเอลWeb Gallery of Art: Raphaelจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติในเมืองฟลอเรนซ์ในประเทศอิตาลี  

ราฟาเอลเขียนภาพ “สตรีมีครรภ์” ระหว่างปี ค.ศ. 1505 ถึงปี ค.ศ. 1506 ระหว่างที่พักอยู่ในฟลอเรนซ์ เป็นภาพของสตรีนั่งมีครรภ์ โดยมือซ้ายวางอยู่บนท้อง ภาพวาดของสตรีมีครรภ์เป็นหัวข้อที่ไม่ค่อยเขียนกันในยุคฟื้นฟูศิลปวิทยา
# วิทยาเขต
วิทยาเขต  เป็นสถานที่ที่มหาวิทยาลัยหรือวิทยาลัยจัดตั้งขึ้นเพื่อจัดการศึกษา ซึ่งอาจจะประกอบด้วยห้องสมุด หอพัก อาคารต่าง ๆ ในรูปแบบเช่นเดียวกันกับมหาวิทยาลัย

"วิทยาเขต" ถูกใช้เรียกครั้งแรกโดยวิทยาลัยนิวเจอร์ซีย์ (มหาวิทยาลัยพรินซ์ตัน ในปัจจุบัน) ในช่วงทศวรรษแรกของศตวรรษที่ 18 ต่อมามหาวิทยาลัยหรือวิทยาลัยต่าง ๆ ในสหรัฐอเมริกา จึงได้นำคำว่า วิทยาเขต มาเรียกชื่อสถานที่จัดการศึกษานอกที่ตั้งของมหาวิทยาลัยหรือวิทยาลัย โดยระบบการจัดการบริหารแบบวิทยาเขตอาจแบ่งเป็นสองแบบตามความหมายภาษาอังกฤษอันได่แก่ University System (วิทยาเขตแบ่งแยกออกจากกันเปรียบเสมือนคนละมหาวิทยาลัยและใช้ชุดบริหารและทรัพยากรแยกกันเพียงแต่ใช้ชื่อร่วมกันเท่านั้น เช่น มหาวิทยาลัยเกษตรศาสตร์ วิทยาเขต กำแพงแสน ศรีราชา เป็นต้น) และ Multiple-Campus University (วิทยาเขตแบ่งแยกโดยสถานที่โดยยังอยู่ภายใต้การบริหารงานของ 1 มหาวิทยาลัย - สมาชิกในวิทยาเขตทุกวิทยาใช้ทรัพยากรร่วมกันกับส่วนกลางและมีการแบ่งปันกันภายในมหาวิทยาลัยและไม่แบ่งแยก เพียงแต่สถานที่ไม่ได้อยู่ด้วยกันเท่านั้น เช่น มหาวิทยาลัยธรรมศาสตร์ ท่าพระจันทร์ ศูนย์รังสิต)

 ในประเทศไทย 
ในประเทศไทย วิทยาเขต บางครั้งอาจหมายถึง หน่วยงานในสังกัดสถาบันอุดมศึกษา หรือสถาบันอื่น ๆ ซึ่งมีพื้นที่แยกออกไปจากต้นสังกัด และมีการจัดการเรียนการสอน การบริหารงานที่ขึ้นตรงกับต้นสังกัด โดยส่วนใหญ่จะถูกกำหนดไว้ในพระราชบัญญัติจัดตั้งมหาวิทยาลัย ว่าจะต้องประกอบด้วยส่วนงานของมหาวิทยาลัยที่ตั้งอยู่ในเขตท้องที่ตามที่สภามหาวิทยาลัยกําหนด อาทิ มหาวิทยาลัยแม่โจ้กำหนดว่าต้องมีตั้งแต่สองส่วนงานขึ้นไปพระราชบัญญัติมหาวิทยาลัยแม่โจ้ พ.ศ. ๒๕๖๐  มหาวิทยาลัยเทคโนโลยีราชมงคลกำหนดให้มีส่วนราชการที่เทียบเท่าระดับคณะขึ้นไป ตั้งแต่สองส่วนราชการพระราชบัญญัติมหาวิทยาลัยเทคโนโลยีราชมงคล พ.ศ. 2548 มหาวิทยาลัยสวนดุสิตกำหนดให้มีส่วนงานของมหาวิทยาลัยตามที่สภามหาวิทยาลัยกำหนดพระราชบัญญัติมหาวิทยาลัยสวนดุสิต พ.ศ. ๒๕๕๘ เป็นต้น

ในอีกความหมายหนึ่ง อาจใช้คำเรียกอย่างอื่นที่มีความหมายโดยนัยเป็นแค่สถานที่จัดการเรียนการ หรือในสถาบันอุดมศึกษาเอกชน จะใช้หลักเกณฑ์ตามกฎกระทรวงการจัดการศึกษานอกสถานที่ตั้งของสถาบันอุดมศึกษาเอกชน พ.ศ. 2549กฎกระทรวงการจัดการศึกษานอกสถานที่ตั้งของสถาบันอุดมศึกษาเอกชน พ.ศ. ๒๕๕๙
# แม่พระแห่งโลเรโต (ราฟาเอล)
แม่พระแห่งโลเรโต  เป็นภาพเขียนสีน้ำมันที่เขียนโดยราฟาเอลWeb Gallery of Art: Raphael จิตรกรชาวอิตาลีสมัยเรอเนซองส์คนสำคัญ ปัจจุบันภาพนี้ตั้งแสดงอยู่ที่พิพิธภัณฑ์คองเด, ชองทิลลีในประเทศฝรั่งเศส  

ภาพ “แม่พระแห่งโลเรโต” ที่เขียนโดยราฟาเอลระหว่างปี ค.ศ. 1509 ถึงปี ค.ศ. 1510 เป็นภาพที่สมเด็จพระสันตะปาปาจูเลียสที่ 2 ประทานแก่ซันตามาเรียเดลโปโปโลในกรุงโรม ภาพ “แม่พระแห่งโลเรโต” เป็นภาพที่ระบุกันว่าเขียนโดยโจวัน ฟรันเชสโก เปนนีมาจนกระทั่งปี ค.ศ. 1979 เมื่อเปลี่ยนไประบุอย่างแน่นอนว่าเป็นงานเขียนของราฟาเอล งานชิ้นนี้เป็นงานที่ได้รับการก็อปปีมาที่สุดชิ้นหนึ่งของราฟาเอล ที่มีจำนวนทั้งหมดด้วยกันราว 120 ภาพ ชื่อขอภาพมาจากภาพเขียนที่สูญหายไปแล้วที่เป็นงานก็อปปีของงานเขียนที่บาซิลิกาซานตาคาซาดิลอเรโตในกรุงโรม ภาพนี้เชื่อกันเป็นเวลานานว่าเป็นภาพต้นฉบับที่เขียนโดยราฟาเอล เนื้อหาของภาพเป็นภาพของพระนางมารีย์พรหมจารีทรงโบกผ้าบางเล่นกับพระกุมารเยซู โดยมีนักบุญโยเซฟยืนชื่นชมอยู่ข้าง ๆ
# เจ้าสามกรม (แก้ความกำกวม)
เจ้าสามกรม อาจหมายถึง
 เจ้าสามกรม ในสมัยกรุงศรีอยุธยา หมายความถึง กรมหมื่นจิตรสุนทร (พระองค์เจ้ามังคุด) กรมหมื่นสุนทรเทพ (พระองค์เจ้ารถ) และ กรมหมื่นเสพภักดี (พระองค์เจ้าปาน) พระราชโอรสในสมเด็จพระเจ้าอยู่หัวบรมโกศ
 เจ้าสามกรม ในสมัยกรุงรัตนโกสินทร์ หมายความถึง กรมหมื่นนราเทเวศร์ (พระองค์เจ้าปาน) กรมหมื่นนเรศร์โยธี (พระองค์เจ้าบัว) และ กรมหมื่นเสนีบริรักษ์ (พระองค์เจ้าแตง) พระโอรสในสมเด็จเจ้าฟ้าฯ กรมพระราชวังบวรสถานพิมุข
# อ่าวกวานาบารา
thumb|แผนที่ของฝรั่งเศสสมัยปี ค.ศ. 1955
thumb|ทิวทัศน์ของเมืองรีโอเดจาเนโร จากอ่าวกวานาบารา
อ่าวกวานาบารา  ตั้งอยู่ทางทิศตะวันออกเฉียงใต้ของประเทศบราซิล ใกล้กับเมืองรีโอเดจาเนโร เป็นอ่าวที่มีขนาดใหญ่สุดเป็นอันดับสองของบราซิล

คำว่า goanã-pará มาจากภาษากวารานี  gwa แปลว่า "อ่าว", nã แปลว่า "ใกล้เคียงกับ" และ ba'ra แปลว่า "ทะเล"  ชื่ออ่าวนี้จึงมีความหมายว่า "the bosom of sea" (ก้นทะเล)

อ่าวกวานาบาราถูกล้อมรอบไปด้วยป่าธรรมชาติ แต่เนื่องจากมีการโค่นต้นไม้ และน้ำท่วม จึงทำให้ป่าทรุดโทรมมาก

 ประวัติ 
อ่าวกวานาบาราถูกค้นพบเมื่อวันที่ 1 มกราคม ค.ศ. 1502 โดย Gaspar de Lemos นักสำรวจชาวโปรตุเกส  จึงตั้งชื่อว่า "แม่น้ำแห่งเดือนมกราคม" (Rio de Janeiro) โดยเข้าใจผิดว่าเป็นแม่น้ำขนาดใหญ่ที่ไหลลงสู่ทะเล  หลังจากการค้นพบก็ไม่มีชาวยุโรปมาตั้งถิ่นฐานอยู่บริเวณนี้ จนกระทั่งในปี ค.ศ. 1955 ทหารฝรั่งเศสในบังคับบัญชาของนายพล Nicolas Durand de Villegaignon เข้ามาตั้งอาณานิคมเฟรนช์แอนตาร์กติกที่บริเวณเกาะลาเจส และย้ายไปอยู่ที่เกาะเซอร์ลิไจซ์ ใกล้ชายฝั่ง และก่อสร้างป้อมปืนชื่อ Fort Coligny  ต่อมาทหารฝรั่งเศสถูกทหารโปรตุเกสขับไล่ออกไปในปี ค.ศ. 1963 ทหารโปรตุเกสได้สร้างป้อมปืนหลายแห่งที่ Santa Cruz, São João, Lajes และ Villegaignon